สวัสดีค่ะ คือดิฉันกินยาคุมแบบ 21 เม็ดก่อนยาหมดประมาณ4-5วันมันจะมีเหมือนเลือดออกม่คล้ายประจำเดือนแต่ไม่เยอะ เป็นอยู่ประมาณ4-5วัน อยากทราบว่าเกิดจากอะไรค่ะ แต่พอยาหมดทั้ง21เม็ดประจำเดือนก็มาแต่มาแค่วันสองวันก็หมดไป หมดเร็วกว่าปกติ
สวัสดีค่ะ หากกำลังทานยาคุมกำเนิดชนิด 21 เม็ดอยู่ และได้มีเลือดออกมา เลือดดังกล่าวน่าจะเกิดจากผลข้างเคียงของยาคุมกำเนิด ที่ทำให้มีเลือดออกกะปริดกะปรอยได้ โดยเฉพาะยาคุมกำเนิดชนิดที่มีฮอร์โมนต่ำ หรือเกิดจากการทานยาไม่ตรงเวลา ซึ่งหากเลือดที่ออกมีปริมาณไม่มาก ก็ไม่ได้อันตรายอะไรค่ะและเมื่อทานยาคุมกำเนิดจนครบ 21 เม็ดแล้ว และได้มีประจำเดือนมาแล้ว ก็ถือว่าปกติดี แม้จะมาเพียง 2 วันก็ไตาม และแสดงว่าไม่ได้มีการตั้งครรภ์เกิดขึ้น ซึ่งการที่เลือดประจำเดือนมาน้อยกว่าปกติ ก็เกิดจากผลของฮอร์โมนจากยา ที่ไปทำให้เยื่อบุโพรงมดลูกบางลง ประจำเดือนจึงออกมาน้อยลงค่ะ แต่ก็ไม่ได้อันตรายอะไร